**Gazdasági összefoglaló, közbeszerzési összesítő (2018.03.12.-2018.03.18.)**

**Kivonul Nagyváradról a Ryanair diszkont légitársaság.** A spanyol sajtóban jelent meg először annak a híre, hogy a Nagyváradi Nemzetközi Repülőtérről felfüggeszti járatait a Ryanair, amelyik a legtöbb nemzetközi járatot üzemelteti a váradi légikikötőből. Az információt később Denis Barabas, a Ryanair Kelet-európai értékesítési igazgatója is megerősítette. A légitársaság döntése értelmében idén ősztől az összes külföldi járat megszűnik: Milánó (Bergamo), Barcelona (Girona), München (Memmingen), Düsszeldorf (Weeze) és London (Stansted). A Ryanair bejelentése váratlanul érte a váradi reptér és az ezt fenntartó megyei tanács vezetőségét is, mivel nemrég ünnepélyesen köszöntötték a légitársaság százezredik váradi utasát, és elmondták, hogy a menetrend szerinti járatok megfelelő megtérüléssel működnek, valamennyi útra a jegyek több mint kilencven százalékát sikerül értékesítniük. Egyelőre sem a repülőtér, sem a megyei önkormányzat nem szólalt meg az ügyben, találgatások azonban máris elindultak a légitársaság döntése hátteréről. A legvalószínűbb, hogy a Brexit, vagyis Nagy-Britannia kiválása az Európai Unióból az oka az elhatározásnak, ugyanis az ír légitársaság költségei jelentősen megnövekednek a kilépést követően az EU-s repülőtereken.

<http://www.maszol.ro/index.php/gazdasag/93676-kivonul-nagyvaradrol-a-ryanair-legitarsasag-a-brexit-lehet-az-oka>

**Aradot Pécskával összekötő kerékpárút megépítését tervezi az Arad Megyei Tanács Makó város Polgármesteri Hivatalával közösen.** A 18 km hosszúságú szakasz megépítését az Interreg V-A Románia-Magyarország határon átnyúló együttműködési programból kívánják finanszírozni. A kerékpárút a Ceala erdőtől indulna és a Maros-folyó partján haladna végig, ezáltal biztosítva a hozzáférést a folyóparton található üdülőterületekhez. A tervek szerint a munkálatokat 2019-ben kezdenék és várhatóan 2020 őszére be is fejeznék. A beruházás programban elszámolható értéke meghaladja a 2,5 millió eurót.

<http://www.zf.ro/zf-transilvania/proiect-european-de-2-5-mil-euro-pentru-realizarea-unei-piste-de-biciclete-de-18-km-intre-arad-si-pecica-17059189>

**Az Arad Megyei Kereskedelmi, Ipari és Mezőgazdasági Kamara XXIV. alkalommal rendezi meg a Confort Construct & Instal néven ismert építkezési szakkiállítást és vásárt.** Az ország nyugati régiójának egyik legnagyobb nemzetközi eseményére március 22–25. között kerül sor az Arad Expóban, amelyre évente több mint 80 vállalat érkezik. Magyarországról idén 6 vállalat lesz jelen a négy napos eseményen. A kiállítók korszerű építőanyagok, lakberendezési cikkek, fűtő- és klímaberendezések, dekorációs tárgyak, illetve fürdőszobai felszerelések kínálatával érkeznek a vásárra.

<http://www.nyugatijelen.com/jelenido/csutortokon_nyilik_az_epitkezesi_vasar.php>

**A Főkonzulátus Külgazdasági Irodáját érintő fontosabb gazdasági események:**

**2018. március 11-12-én Telegdi Andrea KGA részt vett a Magyar Nemzeti Kereskedőház által szervezett II. Kárpát-medencei Gazdasági Konferencián és Kiállításon Budapesten.** A hazai és külhoni vállalkozások összekapcsolását célzó eseményen 46 cég vett részt Romániából, amelyek egytől egyig hasznosnak ítélték a megjelenésüket. A konferencián a plenáris előadók mellett felszólalt az OTP, a MOL, valamint a Richter Gedeon vezetője is, hogy hogyan kezdték el sikeres terjeszkedésüket a Magyarországgal határos térségekben. A második napon szintén a külpiacokon való megjelenés volt a központban, az Export Akadémia keretében a vállalkozók konkrét, hasznos tanácsokat kaphattak a Kárpát-medencei terjeszkedésük lehetőségeire vonatkozóan.

**2018. március 14-én a Külgazdasági irodában a KGA fogadta Czégé Zoltánt, a magyarországi Dél-Alföldi Tálentum Akedémia (DELTA) program vezetőjét.**  A vezetői képességgel rendelkező diákok kiválasztására szolgáló programot 4 éve Székelyföldön is útjára indították, nagy része a kiválasztott diákoknak viszont Kolozsváron tanul tovább. A kiválósági program vezetője a Főkonzulátus és az Iroda elvi támogatását kérte, hogy a hallgatók számára egy rendszeres, kapcsolatteremtési és továbbképzési platformot tudjanak létrehozni. Ennek akadályát nem látjuk, a negyedévente sorra kerülő rendezvényekhez helyszínt és koordinációt tudunk biztosítani.

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |  |  |
| --- | --- | --- | --- | --- | --- | --- |
| **Ágazat** | | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **EGÉSZSÉGÜGY** | **gyógyszerek közbeszerzése** | **Kémiai és vércsoport-meghatározó reagensek beszerzése** (Kolozs megye) | | 2018.04.13. | 52.255,42 | **SPITALUL CLINIC C.F. CLUJ**, Cím: STR. REPUBLICII, NR. 18, Cluj-Napoca, Cod postal: 400015, Romania, Tel. +40 264598591 , Email: achizitii\_sucf@yahoo.com, Fax: +40 264598278, Kapcsolattartó személy: Pop Narcisa |
| **ÉPÍTKEZÉSEK** | **építkezések és javítások közbeszerzése** | **Az aradi Furnicuta Óvoda kerítésének felépítése (tervezés + kivitelezés)** (Arad megye) | | 2018.04.13. | 33.115,96 | **MUNICIPIUL ARAD**, Cím:  B-DUL REVOLUTIEI NR. 75, Arad, Cod postal: 310130, Romania, Tel. +40 257281850/289/350, Email: adam.bezsnei@primariaarad.ro, achizitii@primariaarad.ro, Fax: +40 257281450, www.primariaarad.ro, Kapcsolattartó személyek: Adam Bezsnei, Petru Stelian |
|  | **építkezési szolgáltatások közbeszerzése** | **A DJ 791, DJ 708 és DJ 708A jelzésű megyei utak felújításához szükséges megvalósíthatósági tanulmányok elkészítése** (Arad megye) | | 2018.04.16. | 30.295,75 | **Consiliul Judetean Arad**, Cím:  Str. Corneliu Coposu nr. 22, Arad, Cod postal: 310003, Romania, Tel. +40 357731100, Email: achizitii.cjarad@yahoo.com, Fax: +40 357731287, Kapcsolattartó személy: Oana-Georgiana Micle |
| **TAKARÍTÁS, KÖZTISZTASÁG, KÁRTEVŐK ELLENI VÉDEKEZÉS** | **takarítási szolgáltatások, tisztító- és testápoló termékek** | **Fertőtlenítő szerek beszerzése** (Arad megye) | | 2018.04.18. | 361.200,50 | **Spital Clinic Judetean de Urgenta Arad**, Cím: STR. ANDRENYI KAROLY, NR.2-4, Arad, Cod postal: 310031, Romania, Diana Lavinia Lina, Tel. +40 257211233, Email: scjuarad.bap@gmail.com, Fax: +40 257211233, www.scjarad.ro, Kapcsolattartó személy: Diana Lavinia Lina |
| **VILLAMOSSÁG** | **villamos munkák és berendezések közbeszerzése** | **Villamos elosztóberendezéssel kapcsolatos javítási és karbantartási**  **szolgáltatások** (Temes megye) | | 2018.04.23. | 1.922.611,15 | **ENEL DISTRIBUTIE BANAT SA**, Cím: str. Pestalozzi, nr. 3-5, Timisoara, Cod postal: 300115, Romania, Tel. +40 722115748, Email: georgiana-daniela.tanase@enel.com, Fax: +40 372871911, Kapcsolattartó személy: Georgiana Tanase |
|  | **villamos munkák és berendezések közbeszerzése** | **4 transzformátorállomás felújítása** (Szatmár megye) | | 2018.04.19. | 315.213,43 | **Societatea De Distributie a Energiei Electrice Transilvania Nord SA**, Cím:  str. Ilie Macelaru nr. 28A, Cluj-Napoca, Cod postal: 400380, Romania, Tel. +40 264205435, Email: mihaiela.oltean@tnd.electrica.ro, Fax: +40 264205425, www.electrica.ro, IOANA MIHAIELA OLTEAN |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | | |